
Μέρος πρώτο 

Ιστορική αναδρομή 

Η ιστορία των ταξικών αγώνων, των εξεγέρσεων και των αντιεξεγέρσεων 
προσφέρει πολύτιμα διδάγματα για το σήμερα. Έτσι θα προσπαθήσουμε να 
αναλύσουμε κάποιες βασικές παράμετρους της εποχής, και να τις συγκρίνουμε με 
το σήμερα. 

Κατ’ αρχάς, δεν μπορούμε να μιλήσουμε για τη χούντα χωρίς να μιλήσουμε για το 
μετεμφυλιακό κράτος του οποίου η χούντα ήταν η τελευταία και (ίσως) η πιο 
ξεκάθαρη μορφή. 

Ο εμφύλιος λήγει το καλοκαίρι του ’49, με συντριπτική νίκη του εθνικού στρατού, 
που σήμαινε, στον ένα ή τον άλλο βαθμό, απαγόρευση της αριστερός καθώς και 
της οργάνωσης της εργατικής τάξης. Το κοινωνικό/πολιτικό μπλοκ των νικητών 
του έμφυλιου είχε διάφορους πόλους: το παλάτι, τον στρατό, την ΚΥΠ, την 
αμερικάνικη πρεσβεία, καθώς και εκείνο το ευρύ κοινωνικό στρώμα που 
εδραίωσε τη θέση του στην κοινωνική πυραμίδα (με κρατικές θέσεις και 
συσσώρευση κεφαλαίου) κατα τη κατοχή και τον εμφύλιο, τους ένδοξους 
ταγματασφαλίτες, τους μαυραγορίτες και τους απογόνους τους. 

Έτσι, ο κύκλος που ξεκίνησε με την εαμική εξέγερση, εξέγερση ενάντια στις 
κατοχικές δυνάμεις αλλά και ενάντια στο προπολεμικό δΐαΐπε ςτιο, κλείνει με 
τίμημα χιλιάδες νεκρούς και εκτελεσθέντες , πολιτικούς πρόσφυγες, καθώς και 
εξόριστους. Στην επαρχία απ τη μία επικρατεί η τρομοκρατία της Χωροφυλακής 
και των πρώην παρακρατικών που μονιμοποιήθηκαν στα ΤΕΑ (Ταγματα Εθνικής 
Ασφαλείας), και απ την άλλη οι καταστροφές που προκλήθηκαν από μια δεκαετία 
πολέμου. Για όσους δεν έχουν πιστοποιητικά κοινωνικών φρονημάτων, 
καθίσταται αδύνατη κάθε δοσοληψία με το κράτος (από την φοίτηση στο 
πανεπιστήμιο,μέχρι την έκδοση άδειας επαγγέλματος ή την πρόσληψη στο 
δημόσιο). Οι κινητοποιήσεις ήταν ελάχιστες, και αναφέρονταν κυρίως στην 
αμνηστία και το Κυπριακό. Εν μέσω της γενικευμένης ταξικής ήττας η μόνη λύση 
που έμενε στους από κάτω ήταν η μετανάστευση, είτε προς τα αστικά κέντρα έιτε 
σε χώρες της Β. Αμερικής ή της Δ.Ευρώπης. 


Μέρος πρώτο 


Αυτό ήταν το κλίμα που επικρατούσε μέχρι τις αρχές του ’60, όταν η ΕΔΑ πέτυχε 
25% στις εκλογές του 1958 και οι οικοδόμοι εισήλθαν δυναμικά στο πολιτικό 
προσκήνιο, με αποτέλεσμα να δημίουργηθούν ελπίδες για την ανατροπή των 
μετεμφυλιακών συσχετισμών καθώς και την ανασύσταση της εαμικής 
κοινωνικής συμμαχίας. Παρά τη σθεναρή αντίδραση του βαθέως κράτους ή ίσως 
και εξαιτίας της (εκλογες βίας και νοθείας το ’61, δολοφονία Λαμπράκη το ’63), 
ο ταξικός ανταγωνισμός οξύνεται με την ολοένα αυξανόμενη συμμετοχή 
εργοστασιακών εργατών, φοιτητών και ακόμα και καποχων δημοσίων 
υπαλλήλων (τραπεζουπάλληλοι). Το κράτος της δεξιάς απονομιμοποιείται ,και 
τις εκλογές του 64 κερδίζει η ΕΙ< (Ενωση Κέντρου) του Γεωργίου Παπανδρέου. 
Παρ όλα αυτά οι αγώνες δεν κοπάζουν και κάποιοι όπως η απεργία στο 
εργοστάσιο του Καρελά στο Λαύριο αντιμετωπίζουν την «δημοκρατική» αυτή τη 
φορά καταστολή. Όταν τον Ιούλιο του 1965 ο βασιλιάς στην ουσία απολύει τον 
πρωθυπουργό του 53%, Γ. Παπανδρέου, η Αθήνα συνταράσσεταχ από 
συγκρούσεις για 70 μέρες, με αποκορύφωμα την πρώτη μετά το 1946 γενική 
πολιτική απεργία στις 27 Ιουλίου του 65. 

Η κοινοβουλευτική κρίση ξεκίνησε με αφορμή την προπάθεια του Γ. 
Παπανδρέου να ελέγξει το Υπ. Εθνικής Αμυνας, δηλαδή τον στρατό, και αιτία 
την ακαμπτη και κάθετη άρνηση του δεξιού μπλοκ, στην φιλελευθεροποίηση του 
καθεστώτος. Η κατάσταση οξύνθηκε τόσο ώστε το λεγόμενο «πεζοδρόμιο», 
δηλαδή οι μάζες που συγκρούονταν με την αστυνομία, να απαιτήσουν 
δημοψήφισμα και εκθρόνιση του βασιλιά. Όμως η ηγεσία της αριστερός ποτέ 
δεν υιοθέτησε το παραπάνω σύνθημα, μιας και το θεωρούσε προβοκατόρικο, και 
προσπάθησε καθ όλη τη διάρκεια των ιουλιανών να εκτονώσει το κίνημα με 
τους «έφορους της τάξης» και συκοφαντώντας τους εξεγερμένους νεολαίους με τα 
μαντήλια ως κουκουλοφόρους. Έτσι, παρα το ότι ακόμη και η ΕΔΑ είχε 
αποκτήσει ξεκάθαρα αφομοιωτικό/ρεφορμιστικό ρόλο , το μετεμφυλιακό μπλοκ 
εξουσίας ήταν τόσο άκαμπτα διαμορφωμένο που δεν μπορούσε να επιτρέψει τη 
νομιμοποίηση της αριστερός. Έτσι αφού οι εκλογές του Απρίλη του '67 
μπορούσαν ν αλλάξουν κάτι, κατέστησαν παράνομες. 








Μέρος πρώτο 


Η αρχή μιας τοξικής σχέσης αριστεράς-πατριωπσμού 


Πολύ βασικό κομμάτι της πολιτικής και της προπαγάνδας της αριστερός εκείνη 
την περίοδο ήταν ο πατριωτισμός. Η στροφή του Ι<ΚΕ στην προτεραιότητα της 
αστικοδημοκρατικής επανάστασης, καθιερώθηκε στο 1934 σε ολομέλεια της 
Κεντρικής Επιτροπής. Ήταν αντίστοιχη με την απόφαση της 3ης Διεθνούς που 
προέβλεπε Λαϊκά Μέτωπα, συμμαχία δηλαδή με προοδευτικές αστικές δυνάμεις, 
ενάντια στον φασισμό και τον ιμπεριαλισμό. 

Εκτός όμως από την κομμουνιστική αρχαιολογία υπήρξαν και υλικότατοι λόγοι 
για την θέση αυτή. Ο κυρτότερος ήταν η (εθνικοαπελευθερωτική) κληρονομιά του 
ΕΑΜ αλλά κυρίως η ήττα στον εμφύλιο. Έτσι, στην κατηγορία περί 
«εαμοβούλγαρων», η αριστερά είχε να ανατάξει τους «γερμανοτσολιάδες» και τους 
εθνοπροδότες που πουλάνε την Κύπρο, παίζοντας σαν κύριο χαρτί το εθνικό και 
όχι το ταξικό συμφέρον*. 

Επίσης, την εικοσαετία 1955-1975 ξέσπασαν σ'όλο τον κόσμο αντιαποικιακοί 
αγώνες από την Αλγερία μέχρι το Βιετνάμ, την Παλαιστίνη και την Κούβα, που 
μαζί με το κίνημα των «Αδέσμευτων» προέτασσαν την εθνική ανεξαρτησία και 
διάφορες παραλλαγές σοσιαλδημοκρατίας (το πώς κατέληξαν είναι μια άλλη 
ιστορία). Έτσι το πολιτικό κλίμα της εποχής ευνοούσε τον πατριωτισμό, 
τουλάχιστον αυτόν του καταπιεζόμενου. 

Και να που η ιστορία επαναλαμβάνεται σαν φάρσα. Λόγω της γενικότερης 
πολιτικής ένδειας, ελέω ταξικής νηνεμίας, την σημερινή κρίση καλούνται να 
αναλύσουν και να αντιμετωπίσουν φαντάσματα του παρελθόντος. Έτσι με μεγάλη 
ευκολία το παρόν καθεστώς χαρακτηρίζεται σαν χούντα ή κατοχή, και αντίστοιχα 
προτάσσουμε της γενιάς μας τα πολυτεχνεία ή το νέο ΕΑΜ. Ο ιστορικισμός, η 
αυτιστική προβολή δηλαδή του παρελθόντος στο παρόν που αδιαφορεί για τις 
διαφορετικές συνθήκες, μπορεί να είναι βολικός αλλά είναι ύπουλος. Ύπουλος 
γιατί ακρωτηριάζει διανοητικά τους έμπορους και τους καταναλωτές του. 


*Να σημειώσουμε εδώ μια αντίφαση: αρχηγός της θεωρητικά αντιμπεριαλιστικής ΕΟΙ<Α ήταν ο 
Γεώργιος Γρίβας, γνωστός φασίστας και ιδρυτής της δωσιλογικής οργάνωσης X . 

Μέρος πρώτο 


ΓΓαυτό θα προσπαθήσουμε ν'αποδομήσουμε κάποιες βασικές θέσεις της 
αριστερός που απορρέουν απ τον ιστορικισμό που τη μαστίζει. 

Όμως η εμμονή της ελληνικής αριστερός στον πατριωτισμό και την θεωρία της 
εξάρτησης (η ελλάδα εξαρτάται απ το ξένο/ιμπεριαλιστικό κεφάλαιο) κατάφερε 
να ευνουχίσει τους ταξικούς αγώνες, ανάγοντας την εθνική ως κυρίαρχη 
ταυτότητα και αναδεικνύοντας ως κύριο εχθρό τον ιμπεριαλισμό, 
απομακρύνοντας το πεδίο μάχης απ την καθημερινότητα. Έτσι αν το δόγμα αυτό 
είχε μια (ανταγωνιστική) χρήση τότε, τώρα είναι τελείως άχρηστο έως 
επικίνδυνο. 

Κατ αρχάς από το 1974 και ακόμη περισσότερο μετά το 1981 είχαμε μια 
τυπικότατη αστική δημοκρατία, με τον ρόλο της έξωθεν παρέμβασης να 
ελαχιστοποιείται. Πιο συγκεκριμένα, δε μπορεί να παραγνωρίσει κανείς ότι το 
ελληνικό κράτος κυνήγησε το συμφέρον του οικονομικά (επιδοτήσεις ΕΕ) και 
γεωπολιτικά, ακόμα και κόντρα στη μόνη υπερδύναμη (βλ. ελληνοσερβική 
φιλία). Εκτός αυτού, από την στιγμή που ο διπολικός κόσμος κατέρευσε με την 
ήττα του κρατικού καπιταλισμού, δε μπορεί κάποιος απλά να αλλάξει διακρατικό 



ΙΙί \ΚΑ1Β··ΙΥΗ»ΜΙΜ. 

’ΐβΓ 

«“ΪΓ 1- 1,4 

» ΕΘΝΙΚΗ 

ΑΝΗΛΡΤΗΜ 

Μέρος πρώτο 


μπλοκ ή αντίστοιχα να τηρήσει ουδέτερη στάση, πράγμα που ούτως ή άλλως δεν 
είχε ιδιαίτερα αποτελέσματα στους ταξικούς συσχετισμούς. Αφού έκανε ιη 
διαδρομή της από το πατριωτικό πασοκ, τα μακεδονικά συλλαλητήρια, τα 
αντιπολεμικά, μέχρι και τον Καραμανλή τζοάνιορ, η ρητορική αυτή έχει 
αφομοιώθει πλήρως και χρησιμοποιείται προνομιακά από την ακροδεξιά, που 
ζητά εθνική ανεξαρτησία και στρατοδικεία για τους δωσίλογους πολίτικους. Γι 
αυτό είναι εγκληματικό η αριστερά να αβαντάρει αυτή την φιλολογία, ξεχνώντας 
ότι εδώ και 2 χρόνια το ελληνικό κράτος επέβαλε και (κυρίως) τα ελληνικά 
αφεντικά θα επωφεληθουν από τη σκληρότερη ταξική επίθεση εναντίον της 
εργατικής τάξης (που παίρνει σβάρνα και κομμάτι των μικροαστών), ξεχνώντας 
δηλαδή γι άλλη μια φορά την ταξική πάλη 

Μέρος πρώτο 


Τι χρειάζεται η χούντα, 

αφού η δημοκρατία μια χαρά τα καταφέρνει από μόνη της. 

Όσον αφορά το αν το σημερινό καθεστώς μπορεί να χαρακτηριστεί χούντα, ή αν 
μπορεί να εξελιχθεί σε τέτοια η απάντηση είναι αρνητική. Το κλασσικό σενάριο 
μιας δικτατορίας χρειάζεται κατ αρχάς ένα (κομμουνιστικό ή αναρχικό δεν έχει 
σημασία) κίνημα που θέτει θέμα εξουσίας και τον στρατό ή παρακρατικές 
δυνάμεις που καταλαμβάνουν την εξουσία για να το εμποδίσουν (π.χ. ο Φράνκο 
και η ΤΝΤ, ο Μουσσολίνι και το ΚΙ<Ι, ο Πινοσέτ και ο Αλιέντε κλπ). Όμως 
όποιος έχει τα μυαλά του στη θέση τους, καταλαβαίνει ότι ένα τέτοιο κίνημα αυτή 
τη στιγμή απουσιάζει! Πέρα απ αυτό, η εξέλιξη της καπιταλιστικής και κρατικής 
οργάνωσης έχει ξεπεράσει την μέθοδο της καθολικής απαγόρευσης της 
πολιτικής οργάνωσης της εργατικής τάξης, και από τον 2ο παγκόσμιο πόλεμο και 
επειτα έχει εξελίξει την μεσολάβηση και την αφομοίωση. Έτσι είναι παρωχημένη 
η κατάργηση της ελευθερίας του λόγου καθ ότι η μεσολάβηση του θεαματικού 
μηχανισμού των ΜΜΕ μπορεί να διαχειριστεί και να ευνουχίσει τις 
ανατρεπτικές ιδέες. Το ίδιο συμβαίνει και με την κομματική μεσολάβηση, η 
οποία καθιστά άχρηστη την απαγόρευση των εκλογών. Χαρακτηριστικό 
παράδεγμα οι ΗΠΑ, όπου ποτέ δεν επιβλήθηκε δικτατορία και τα ίδια 2 κόμματα 
εναλλάσονται στην εξουσία για πάνω από 150 χρόνια. 

Μπορεί το μοντέλο «χούντα» να είναι παρωχημένο, αλλά αυτό δεν συμβαίνει 
επειδή τα κράτη έχουν κάποιο ταμπού με την παραβίαση του τυπικού 
συντάγματος, της αστικής νομιμότητας. Έτσι, ιδιαίτερα τα τελευταία χρόνια, όλα 
τα δυτικά κράτη, συμπεριλαμβανομένου και του ελληνικού, εφαρμόζουν μοριακά 
πραξικοπήματα, καταστάσεις εξαίρεσης σε συγκεκριμένα γεωγραφικά ή 
κοινωνικά πεδία της μητρόπολης. Κι αυτό γιατί «ο πόλεμος δεν είναι η δράση 
μιας ζωντανής δύναμης σε μια νεκρή μάζα, αλλά, καθώς η απόλυτη μη αντίσταση 
θα ήταν άρνηση του πολέμου, είναι πάντα η σύγκρουση δυο ζωντανών 
δυνάμεων». Δηλαδή το ότι οι ταξικοί συσχετισμοί του παρελθόντος επέβαλαν 
κάποιες παραχωρήσεις, δε σημαίνει ότι αυτές θα είναι αιώνιες. 

Μέρος δεύτερο 

Οι γυναίκες στην αντίσταση 

Η επίσημη ιστοριογραφία ανέκαθεν έχει αποσιωπήσει την αναφορά στην 
συμμετοχή των γυναικών στους αγώνες. Πάντα μιλάει για ανθρώπους εννοώντας 
όμως τους άντρες ως δρώντα υποκείμενα και δεν αφήνει χώρο στις γυναίκες 
παρά να είναι εξαιρέσεις που επιβεβαιώνουν ιον κανόνα. Βέβαια δεν μπορούμε 
παρά να μη σχολιάσουμε ότι η επίσημη ιστορία γράφεται κομμένη και ραμμένη 
στα μέτρα της κυριαρχίας. Η εκδήλωση αυτή δεν επιχειρεί μια επιστημονική 
προσέγγιση της ιστορίας αλλά την επανοικειοποίηση της ιστορικής-συλλογικής 
μνήμης μέσα από τα βιώματα γυναικών που συμμετείχαν στον αγώνα ενάντια 
στην χούντα... Επιχειρείται δηλαδή να αναδειχθεί ο ρόλος τους μέσα από τις 
ιδιαίτερες συνθήκες λόγω της θέσης τους στην κοινωνία την αντίστοιχη εποχή. 

Ακόμη και μέσα όμως στο ίδιο το κίνημα δεν έχει ανοίξει το ζήτημα στην έκταση 
που του αρμόζει . 

Η αλήθεια είναι ότι οι γυναίκες συμμετείχαν διαχρονικά στους αγώνες με όλα τα 
μέσα, είτε παίρνοντας τα όπλα και ανεβαίνοντας στο βουνό στο αντάρτικο, είτε 
γράφοντας και μοιράζοντας προκηρύξεις, είτε κάνοντας δυναμικές απεργίας είτε 
υποστηρίζοντας υλικά τον αγώνα. 

Σε κάθε ριζοσπαστική συνθήκη οι γυναίκες πάντα έχουν να ξεπεράσουν και ένα 
εμπόδιο παραπάνω, το ρόλο που τους έχει αποδοθεί από την εκάστοτε κοινωνία. 
Μεγαλώνοντας σε ένα πατριαρχικό περιβάλλον ενσωματώνονται ρόλοι και 
συμπεριφορές και στα δύο φύλα, διαχωρίζοντας τα και θέτοντας το αρσενικό ως 
κυρίαρχο. Ο άντρας πρέπει να είναι αρρενωπός, δυναμικός, με μεγαλύτερη 
οικειότητα στη σωματική βία, «πατροπαράδοτα» να ασχολείται με τα κοινά, να έχει 
άποψη και να την εκφράζει, ενώ αντίθετα η γυναίκα πρέπει να είναι θηλυκή, 
ευάλωτη, ειρηνική, ευχάριστη, πάνω από όλα μητέρα, προορισμένη να κινείται 
γύρω από έναν άντρα. 


Μέρος δεύτερο 


Πιο συγκεκριμένα, την ιστορική περίοδο του ’60 η χούντα επιβάλλει το τρίπτυχο 
«πατρίς - θρησκεία - οικογένεια». Έτσι, έχουμε τη γυναίκα-μάνα, τη γυναίκα- 
σύζυγο και την γυναίκα- κόρη. Η γυναίκα δεν έχει αυτόνομη ύπαρξη, κάθε φορά 
ο ρόλος της ετεροκαθορίζεται με βάση τη σχέση της με έναν άντρα. Η μεγάλη 
πλειοψηφία των γυναικών δεν συμμετείχε στην παραγωγή και δεν είχε καν την 
οικονομική αυτονομία να συντηρήσει τον ίδιο της τον εαυτό, πόσο μάλλον να 
έχει τη δυνατότητα να συμμετέχει στη διαμόρφωση των κοινωνικών ταξικών 
συσχετισμών. Βέβαια, εκείνη την εποχή είναι η πρώτη φορά που οχ γυναίκες 
αρχίζουν να μπαίνουν μαζικά στα πανεπιστήμια και έτσι εξηγείται και το πώς οι 
περισσότερες γυναίκες που εμπλέκονται στον αγώνα ενάντια στην χούντα είναι 
φοιτήτριες. 

Ειδικά τότε, όπως και σε παλιότερες ιστορικές περιόδους, π.χ. Αντίσταση και 
ισπανικός εμφύλιος, η συμμετοχή στην αντίσταση και σε κοινωνικούς αγώνες 
αποτέλεσε την ευκαιρία και για ταυτόχρονη απελευθέρωση από τους έμφυλους 
κοινωνικούς ρόλους. 

Μέρος δεύτερο 


Φτάνοντας στο σήμερα 

Εδώ πρέπει να γίνει ένας διαχωρισμός της Ελλάδας από την υπόλοιπη Ευρώπη. 
Στη δυτική Ευρώπη έχουν προηγηθεί κινήματα που έβαζαν σαν έναν από τους 
κύριους πολιτικούς άξονες θέματα γύρω από την σεξουαλικότητα και την 
σεξουαλική απελευθέρωση, πχ Μάης '68. Επίσης υπήρξε και φεμινιστικό κίνημα. 
Όλα αυτά οδήγησαν σε ερεθίσματα στην κοινωνία και στη μετατόπιση των ηθών. 

Αντιθέτως, στην Ελλάδα οι γυναίκες διεκδίκησαν δικαιώματα και μια ισότιμη 
θέση στην κοινωνία μέσα από τους κοινωνικούς αγώνες, μέσα από δυναμικές 
απεργίες όπως οι εργάτριες της κλωστοϋφαντουργίας, οι μαίες, οι νοσηλεύτριες. 
Δεν θα πρέπει όμως να παραλείψουμε και τις φεμινιστικές ομάδες που 
εμφανίστηκαν εκείνη την περίοδο και χαρακτηριστικό δείγμα λόγου από αυτές 
είναι τα έντυπα Σκούπα, Σφίγγα, Πόλη Γυναικών και άλλα. 

Με όλη αυτή την ιστορική παρακαταθήκη αμφισβητήθηκαν σε ένα μέρος τους οι 
πατριαρχικές δομές και οι συνθήκες έφτασαν σήμερα να είναι διαφορετικές. Οι 
γυναίκες έχουν πολύ πιο εύκολη συμμετοχή στα κινήματα μεν, αλλά όχι μόνο δεν 
έχουν ξεπεραστεί οι έμφυλοι ρόλοι μέσα στην κοινωνία, έχουν προσαρμοστεί στις 
ανάγκες του σύγχρονου καπιταλισμού. Δυναμική γυναίκα «ισάξια» του σήμερα 
θεωρείται η γυναίκα που έχει ενσωματώσει παραδοσιακά αντρικά 
χαρακτηριστικά. Βλέπουμε την γυναίκα-πολυεργαλείο, τη γυναίκα ως εικόνα και 
ως σεξουαλικό αντικείμενο, τη γυναίκα καριερίστρια και τη γυναίκα στις θέσεις 
εξουσίας (όσο παράλογο και αν είναι να μετράει ένα κομμάτι των καταπιεσμένων 
την απελευθέρωση του με βάση το πόσο βρίσκεται σε θέση εξουσίας), γυναίκα η 
οποία όμως ολοκληρώνεται μόνο αν γίνει μάνα. Ταυτόχρονα συνεχίζουν να 
υπάρχουν διαχωρισμοί που έχουν ως αποτέλεσμα την καταπίεση των γυναικών 
και στον εργασιακό τομέα και στις διαπροσωπικές σχέσεις. 

Ο αγώνας απέναντι για την απελευθέρωση πρέπει να είναι συνολικός. Όμως αυτό 
δεν σημαίνει πως δεν πρέπει να ανοίγονται και για τα επιμέρους κομμάτια του, 
τόσο κοινωνικά όσο και στο εσωτερικό του κινήματος. 

Η μπροσούρα αυτή τυπώθηκε από το Αυτοδιαχειριζόμενο Στέκι Πολυτεχνείου για 
να συνοδεύσει την εκδήλωση-προβολή του ντοκυμαντέρ "Τα Κορίτσια της 
Βροχής", στην οποία συμμετείχαν η Αλίντα Δημητρίου και γυναίκες που 
εμφανίστηκαν στο ντοκυμαντέρ. 



ΤΑ ΚΟΡΙΤΣΙΑ ΤΗΣ ΒΡΟΧΗΣ 



με την Αλίντα Δημητρίου και \ 


ϋ και γυναίκες που συμμετέχουν στο ντοκυμαντέρ 

-□ι γυνοίκεε ατην αντίατοοπ ατπ Χούντα 
-οι ιοτορικΕΒ ουνθόκΕΒ χπ5 περιόδου 


Πέμπτη 5/4 μ; ώρβ !4:ϋΕ 
Αμφ. 2 ΕΕΜΦΕ 


...ν-α μίΐν «φύσουμε π$ ΐατορϊκέΣ μνιίμεε ν-α σβίτσοαν 


Πυτοδιαχειριζόμενο Στέκι Ποήυτεχνείου 
ΗίΒαυοα II, Κτ. Χημικών ΓΠηχανικών 














